DOHOME คาดผลงานครึ่งปีหลังดีกว่าครึ่งปีแรก รับอานิสงส์น้ำท่วม-ไฮซีซั่น
DOHOME คาดผลงานครึ่งปีหลังดีกว่าครึ่งปีแรก รับอานิสงส์น้ำท่วม-ไฮซีซั่น
DOHOME คาดผลงานครึ่งปีหลังดีกว่าครึ่งปีแรก รับอานิสงส์น้ำท่วม-ไฮซีซั่น
9 ก.ย. 2562

นางสลิลทิพ เรืองสุทธิภาพ รองกรรมการผู้จัดการสายงานบัญชี การเงิน และสนับสนุนองค์กร บริษัท ดูโฮม จำกัด (มหาชน) หรือ DOHOME เปิดเผยว่า บริษัทคาดผลประกอบการในช่วงครึ่งปีหลังจะดีกว่าช่วงครึ่งปีแรก โดยเป็นช่วงไฮซีซั่นของบริษัทโดยปกติอยู่แล้ว พร้อมกันนี้ยังได้เกิดภัยพิบัติ น้ำท่วม ส่งผลให้ต้องมีการซ่อมแซมบ้านด้วย
พร้อมกันนี้บริษัทยังคงเน้นการเพิ่มสัดส่วนยอดขายสินค้า House Brand อย่างต่อเนื่องด้วย ซึ่งเป็นกลุ่มที่มีอัตรากำไรขั้นต้นที่สูงถึง 30% เมื่อเทียบกับสินค้าอื่นที่มีอัตรากำไรขั้นต้นเพียง 13% ในขณะเดียวกันบริษัทยังคงมีการเน้นสินค้าในคลังสินค้าได้อย่างมีประสิทธิภาพ
“ภาพรวมกำไรสุทธิทั้งปีนี้จะดีกว่าปีก่อนอย่างแน่นอน เนื่องจากเราได้มีการขยายสาขาตามแผน และเราก็ได้เน้นการบริหารจัดการคลังสินค้าอย่างมีประสิทธิภาพ และเน้นการภาพสัดส่วนสินค้า House Brand ที่มีอัตรากำไรขั้นต้นสูงผลักดันการเติบโตของการทำกำไรของบริษัทด้วย “นางสลิลทิพ กล่าว
โดย DOHOME แจ้งผลประกอบการไตรมาส 2/62 มีกำไรสุทธิ 192.49 ล้านบาท เทียบกับช่วงเดียวกันของปีก่อนที่มีกำไรสุทธิ 108.81 ล้านบาท ส่วนงวด 6 เดือนแรกของปีนี้มีกำไรสุทธิ 439.17 ล้านบาท จากชวงเดียวกันของปีก่อนมีกำไรสุทธิ 294.45 ล้านบาท